Բեյբի Ռութ

**Բեյբի Ռութ**, ամերիկյան կոնֆետ, որը պատրաստված է գետնանուշից, կարամելից և կաթնային շոկոլադե նուգայից՝ պատված շոկոլադե գլազուրով։ Այն ստեղծվել է 1920 թվականին և արտադրվում է Ferrero-ի դուստր ձեռնարկություն հանդիսացող Ferrara Candy Company-ի կողմից։

## Պատմություն
1920 թվականին Curtiss Candy Company-ն իր Քենդի Կեկը վերափոխեց Բեյբի Ռութի, և 1920-ականների վերջին այն դարձավ լավագույնը՝ հինգ ցենտանոց հրուշակեղենի կատեգորիայում վաճառք ունեցող քաղցրավենիքը։ Ավելի քան վեց տասնամյակ այս կոնֆետը Չիկագոյում հիմնված ընկերության հիմնական արտադրանքն էր։

1981 թվականին Նաբիսքո ընկերությունը գնեց Քուրտիսը։ 1990 թվականին RJR Nabisco-ն Curtiss բրենդը վաճառեց Նեստլեին։ 2018 թվականին Ferrero-ն ձեռք բերեց Nestlé USA-ի հրուշակեղենի բրենդները, ներառյալ Բեյբի Ռութը։ Ferrero-ն ձեռք բերված բրենդների արտադրությունը միավորեց Ferrara Candy Company-ի հետ։

2019 թվականի դեկտեմբերին Ferrara-ն վերաթողարկեց Բեյբի Ռութը։ Նոր բաղադրատոմսը ներառում է Միացյալ Նահանգներում աճեցված չոր բոված գետնանուշ, մինչդեռ նախկին տարբերակները պարունակում էին յուղի մեջ բոված գետնանուշ։ Այն նաև հեռացրեց տերտ-բուտիհիդրոգենոն սննդային կոնսերվանտը։

## Ստուգաբանություն
[thumb|[Ռութ Քլիվլենդ|Ռութ Քլիվլենդը՝ Միացյալ Նահանգների նախագահ Գրովեր Քլիվլենդի դուստրը, 1921 թվականին դարձավ «Բեյբի Ռութ» կոնֆետի պաշտոնական անվանակիր՝ իր ծննդից գրեթե 30 տարի անց։]] 
[thumb|Curtiss-ի Բեյբի Ռութ կոնֆետների տուփը [Հյուսիսային Կարոլինա|Հյուսիսային Կարոլինայի Պորտսմութ քաղաքի ունիվերսալ խանութում։]]

Չնայած կոնֆետի անունը նման է հայտնի բեյսբոլիստ Բեյբ Ռութի անվանը, Curtiss Candy Company-ն պնդում էր, որ այն անվանակոչվել է նախագահ Գրովեր Քլիվլենդի դստեր՝ Ռութ Քլիվլենդի պատվին։ Չիկագոյի Ռիգլի Ֆիլդ խաղահրապարակին հարող փողոցում գտնվող քաղցրավենիքի արտադրողը կոնֆետը անվանեց «Բեյբի Ռութ» 1921 թվականին, երբ փոքրիկ Ռութի հռչակը աճում էր, Քլիվլենդի՝ Սպիտակ տնից հեռանալուց 24 տարի և նրա դուստր Ռութի մահից 17 տարի հետո։ Ընկերությունը չի բանակցել Ռութի հետ հովանավորության պայմանագրի շուրջ, և շատերը ընկերության պատմությունը անվան ծագման մասին համարում էին բեյսբոլիստին ռոյալթի (հովանավորի կողմից որոշակի ակտիվի տիրապետող կողմին կատարվող վճարում) չվճարելու միջոց։ Ապրանքանիշի բողոքարկման ժամանակ Curtiss-ը հաջողությամբ փակեց Ռութի կողմից և նրա պատվին անվանված մրցակից կոնֆետը, այն հիմքով, որ անունները չափազանց նման էին։

«Imponderables» հանելուկների գրքերի շարքում Դեյվիդ Ֆելդմանը ներկայացնում է կոնֆետի՝ Գրովեր Քլիվլենդի դստեր անունով կոչվելու ստանդարտ պատմությունը՝ նախագահին առնչվող լրացուցիչ տեղեկություններով. «Ապրանքանիշը ճշգրտորեն կրկնօրինակված էր անվան փորագրված տառատեսակից, որն օգտագործվել էր 1893 թվականի Չիկագոյի համաշխարհային Կոլումբիական ցուցահանդեսի մեդալիոնի վրա, որտեղ պատկերված էին նախագահը, նրա կինը և դուստրը՝ Բեյբի Ռութը»։ Սակայն սա կարող էր լինել հետին թվով քողարկման մանևր։ Ֆելդմանը նաև մեջբերում է Թոմ Բըրնամի «More Misinformation»-ը. «Բըրնամը եզրակացրեց, որ կոնֆետը անվանակոչվել է... պարոն և տիկին Ջորջ Վիլյամսոնների՝ բաղադրատոմսը մշակած և այն Curtiss-ին վաճառած քաղցրավենիք պատրաստողների թոռնուհու պատվին»։ (Վիլյամսոնը նույն ժամանակահատվածում Կուրտիսին էր վաճառել նաև «Օհ Հենրի»-ի բաղադրատոմսը)։ Հոդվածը նշում է, որ արտադրանքը որպես ընկերության ղեկավարի թոռնուհու անունով անվանված ներկայացնելը հավանաբար ավելի քիչ հաջողություն կունենար, այդ պատճառով էլ նրանք հորինեցին իրենց «պաշտոնական» պատմությունը։

Այնուամենայնիվ, Snopes.com-ում Դեյվիդ Միքելսոնը հերքում է Վիլյամսոնների կողմից բաղադրատոմսի ստեղծման պնդումը, քանի որ Ջորջ Վիլյամսոնը Օհ Հենրի կոնֆետ արտադրող Ուիլյամսոն Քենդի քամփընիի ղեկավարն էր։ Նա նշում է, որ «Բեյբի Ռութ կոնֆետը ստեղծվեց, երբ Կուրտիս Քենդի քամփընիի հիմնադիր Օտտո Շներինգը փոփոխություններ կատարեց իր ընկերության առաջին քաղցրավենիքի՝ Քենդի Կեկի մեջ»։

## Մարքետինգ
[thumb|left|210px|Բեյբի Ռութի գովազդային վահանակը [Չիկագո|Չիկագոյի Ռինգլի Ֆիլդում։]]

Կոնֆետը գովազդելու համար ընկերության հիմնադիր Օտտո Շներինգը 1923 թվականին ինքնաթիռ վարձեց՝ Փիթսբուրգ քաղաքի վրա հազարավոր Բեյբի Ռութ կոնֆետներ նետելու համար, յուրաքանչյուրը՝ իր փոքրիկ օդապարիկով։  Այնուհետև Շներինգը օդապարիկային նետումներ իրականացրեց քառասունից ավելի նահանգների տարբեր քաղաքներում։

1929 թվականին Կուրտիս Քենդի քամփընին հովանավորեց CBS ռադիոյի «Փոքրիկ Ռութի ժամը» հաղորդումը։

Կարծես թե ծաղրելով անվան ծագման իրենց իսկ պաշտոնական հերքումը, Բեյբ Ռութի՝ 1932 թվականի Համաշխարհային սերիայում Չիկագոյի Րիգլի Ֆիլդում կատարած «կանխագուշակված հարվածից» հետո, Curtiss-ը Շեֆֆիլդ Ավենյուի դիմացի շենքերից մեկի տանիքին՝ կենտրոնական դաշտում Ռութի հոում-ռանի գնդակի վայրէջքի մոտակայքում, տեղադրեց Բեյբի Ռութի լուսավորվող գովազդային վահանակ։ Վահանակը մնաց մոտ չորս տասնամյակ, մինչև որ հեռացվեց։

1985 թվականին Nabisco-ն 100,000 դոլար վճարեց «Խելառները» ֆիլմում Բեյբի Ռութի՝ կադրում երևալու համար։

1992 թվականին ընկերությունը հովանավորեց Բիլ Դեյվիսի մրցավազքի NASCAR #1 ֆորդը՝ ապագա մրցավազքի սուպերաստղ Ջեֆ Գորդոնի համար։ Հաջորդ տարի հովանավորությունը տեղափոխվեց Ջեֆ Բըրթոնի #8 Ֆորդին։

1995 թվականին Ռութի ժառանգությունը ներկայացնող ընկերությունը լիցենզավորեց նրա անունն ու նմանությունը Բեյբի Ռութի մարքեթինգային արշավում օգտագործելու համար։

2007 թվականի գարնանային Chicago Cubs-ի խաղային ծրագրի 34-րդ էջում կար մեկ էջանոց գովազդ՝ ցուցադրելով մասամբ բացված Բեյբի Ռութ Ռիգլի բաղեղի առջև, «Գլխավոր բեյսբոլ լիգայի պաշտոնական կոնֆետը և Chicago Cubs-ի հպարտ հովանավորը» մակագրությամբ։

Շարունակելով բեյսբոլային թեման՝ 2007 թվականի ամառային և հետսեզոնային շրջանում կոնֆետի հեռուստագովազդը ցույց էր տալիս ամբողջ մարզադաշտը (նշված որպես Դոդջեր ստադիոն)՝ լի Բեյբի Ռութ ուտող մարդկանցով, որոնք ստիպված էին ծամել՝ յոթերորդ իննինգի ընդմիջման ժամանակ «Take Me Out to the Ball Game» երգի փոխարեն։

## Բաղադրիչներ
thumb|Բեյբի Ռութ սալիկ
Բնօրինակ համի ամերիկական տարբերակը, ըստ քաշի նվազման կարգի, պարունակում է շաքար, բոված գետնանուշ, եգիպտացորենի օշարակ, մասնակի հիդրոգենացված արմավենու կորիզի և կոկոսի յուղ, ճարպազրկված կաթ, կակաո, բարձր ֆրուկտոզային եգիպտացորենի օշարակ և 1%-ից պակաս գլիցերին, շիճուկ (կաթից), դեքստրոզ, աղ, ձու, մոնոգլիցերիդ, սոյայի լեցիտին, սոյայի յուղ, բնական և արհեստական բուրավետիչներ, կարագինան, տերտ-բուտիհիդրոգենոն սննդային կոնսերվանտը, կիտրոնաթթու (թարմությունը պահպանելու համար) և կարամելային գունանյութ։

Ferrero-ի կողմից ներկայումս օգտագործվող բաղադրիչները՝ (նվազման կարգով) շաքար, չոր բոված գետնանուշ, եգիպտացորենի օշարակ, հիդրոգենացված բուսական յուղ (արմավենու կորիզ, կոկոս և սոյա), ճարպազրկված կաթ, կակաո, 2%-ից պակաս բարձր ֆրուկտոզային եգիպտացորենի օշարակ, կաթնամթերքի պինդ նյութեր, գլիցերին, դեքստրոզ, աղ, սոյայի լեցիտին, կաթնաթթվի եթերներ, կարագինան։

## Չափսերը
Բացի միայնակ 1.9 ունցիա (53.8 գրամ) կոնֆետից (վաճառվում է փաթեթներով որպես ամբողջական չափի), Բեյբի Ռութ վաճառվում է նաև 3.7 ունցիա (100 գ) (King Size), 3.3 ունցիա (93.5 գ) երկու կտոր և Fun Size ու Miniatures փաթեթներով։

## Հարակից արտադրանքներ
Նեստլեն արտադրում է Բեյբի Ռութ պաղպաղակե կոնֆետ՝ կաթնային շոկոլադե պատվածքով, շոկոլադապատ գետնանուշով և վանիլային ու նուգայե համով պաղպաղակե կենտրոնով։ Նեստլեն արտադրում է նաև Բեյբի Ռութ խրխրթան կոնֆետներ, որոնք շոկոլադապատ վաֆլե թխվածքաբլիթներ են՝ կարամելե համով կրեմով և մանրացված գետնանուշով։ Սա Նեստլեի խրթխրթան անվանման տակ արտադրվող ապրանքների շարքի մասն է, որը ներառում է նաև Nestlé Crunch Crisp և Butterfinger Crisp-ը։

## Հայտնի մշակույթում
1956 թվականի հայտնի երգը՝ «A Rose and a Baby Ruth»-ը, գրվել է Ջոն Դ. Լաուդերմիլքի կողմից և ձայնագրվել է Ջորջ Համիլտոն IV-ի կողմից։

1960 թվականի «Leave It to Beaver» սերիալի մի սերիայում Բիվերը և նրա ընկերները կորցնում են Բիվերի հոր մակագրված հին բեյսբոլի գնդակը։ Նրանք գտնում են մեկ այլ գնդակ և փորձում են կեղծել ստորագրությունները։ Նրանցից մեկը ավելացնում է «Baby Ruth»։

1979 թվականի «Taxi» սերիալի «Louie and the Nice Girl» սերիայում Լուի Դե Պալման (Դենի Դե Վիտո) պարծենում է, որ առաջինն է վերցրել Բեյբի Ռութը վաճառքի ավտոմատից՝ Զենայի (Ռեա Պերլման) կողմից այն վերալիցքավորելուց հետո։

Բեյբի Ռութ կոնֆետը հայտնի է 1980 թվականի «Գոլֆի ակումբ» ֆիլմի լողավազանի երեկույթի տեսարանում, որտեղ կոնֆետը շփոթում են մարդկային կղանքի հետ։

Բեյբի Ռութը օգտագործվել է 1985 թվականի ամերիկյան «Հիմարները» ֆիլմում Չանքի կողմից՝ Սլոթի հետ ընկերանալու համար։

1985 թվականին Ռիչարդ Մյուլլերի կողմից գրված «Ուրվականների որսորդները» վեպում՝ հաճախ նշվում է, որ Իգոն Սփենգլերը ուտում է Բեյբի Ռութ կոնֆետներ։

1998 թվականի «Հսկան» ֆիլմում  տեղական խանութում խնդիր լուծելու համար և՛ Մաքսը, և՛ Քևինը պարգևատրվում են Baby Ruth կոնֆետներով։

«Սիմփսոններ»-ի 2002 թվականի «The Great Louse Detective» սերիայում Բարտ Սիմփսոնը կատակ է անում շքեղ սպա-կենտրոնի հաճախորդների հետ՝ հանքային լոգարանում Բեյբի Ռութ լողացնելով։

2004 թվականի «Հելլբոյ» ֆիլմում Բեյբի Ռութ կոնֆետն օգտագործվում է մանուկ Հելբոյին գրավելու և հանգստացնելու համար, երբ նրան հայտնաբերում են նացիստական պորտալի ոչնչացումից հետո։

2005 թվականի «Չորս եղբայրներ» ֆիլմում Էնջել Մերսերը (դերակատար՝ Թայրիզ Գիբսոն) առաջարկում է բեյսբոլ խաղացող տեղի երեխային Բեյբի Ռութ կոնֆետների ամբողջ տուփ, եթե նա օգնի Էնջելին՝ որպեսզի Էնջելը կարողանա դարանակալել կոռումպացված ոստիկանին իր տանը։

«Գրիֆինների ընտանիք»-ի 2006 թվականի «Hell Comes to Quahog» սերիայում Բեյբի Ռութ կոնֆետը հայտնվում է, երբ Մեգը կերակրում է Սլոթին 1985 թվականի «Հիմարները» ֆիլմից։

«Ընկերներ» հեռուստասերիալում Ռեյչել Գրինը (դերակատար՝ Ջենիֆեր Էնիսթոն) և Ռոս Գելերը (դերակատար՝ Դեյվիդ Շվիմեր) քննարկում են երեխայի անուններ և գրեթե կանգ են առնում Ռութ անվան վրա, մինչև որ Ռեյչելը ոգևորված ասում է «Այո՛, մենք կունենանք փոքրիկ բեյբի Ռութ...», և նրանք հասկանում են ակնհայտ բրենդային զուգորդումը։

## Տես նաև
*Բաթըրֆինգեր

## Ծանոթագրություններ

## Հետագա ընթերցանության համար
* 
* 

## Արտաքին հղումներ
* Բեյբի Ռութի կայքը

Կատեգորիա:1920 հայտնված արտադրանքներ
Կատեգորիա:Կոնֆետ
Կատեգորիա:Հրուշակեղեն
Կատեգորիա:Քաղցրավենիք